## ΥΠΕΥΘΥΝΗ ΔΗΛΩΣΗ ΣΥΝΑΙΝΕΣΗΣ ΓΟΝΕΩΝ/ΚΗΔΕΜΟΝΩΝ

**για το Μαθητικό Συνέδριο** με τίτλο:

**«1ο Πανηπειρωτικό Μαθητικό Συνέδριο STEM»**, σχολικού έτους 2024-2025

# Ο/Η κάτωθι υπογραφόμενος/ομένη

……………………………………………….……………………………………..………….…………… **γονέας/κηδεμόνας του/της** ,

**μαθητή/ήτριας της** ……………………………………….. **τάξης του** (Γυμνασίου/Λυκείου)

………………………………………………………………………………………………………………………………………………

# δηλώνω υπεύθυνα

**ότι έχω ενημερωθεί και επιτρέπω**:

* τη συμμετοχή του/της στο «**1ο Πανηπειρωτικό Μαθητικό Συνέδριο STEM**», σχολικού έτους 2024-2025 που διοργανώνει το Πρότυπο ΓΕ.Λ. Ζωσιμαίας Σχολής Ιωαννίνων σε συνεργασία με την Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης (ΠΕ.ΔΙ.ΕΚ.) Ηπείρου και με την αρωγή του Πανεπιστημίου Ιωαννίνων.
* τη δημόσια προβολή του έργου του/της, σύμφωνα με τους όρους που αναφέρονται στην παρούσα και
* τη φωτογράφιση ή/και βιντεοσκόπηση, εάν διακριθεί, στο πλαίσιο της συμμετοχής του/της στο εκπαιδευτικό πρόγραμμα/Μαθητικό Συνέδριο, γνωρίζοντας ότι το υλικό αυτό δύναται να χρησιμοποιηθεί για τυχόν περαιτέρω δημόσια προβολή του εκπαιδευτικού προγράμματος/Μαθητικού Συνεδρίου.

Με τη συμμετοχή του/της μαθητή/ήτριας ως δημιουργού στην άνωθεν εκπαιδευτική δράση, δεδομένα προσωπικού χαρακτήρα που τον/την αφορούν («προσωπικά δεδομένα») υπόκεινται σε επεξεργασία από τους ως άνω φορείς διοργάνωσης του Μαθητικού Συνεδρίου.

Ειδικότερα, τα δεδομένα αυτά είναι τα ακόλουθα:

1. *Προσωπικά δεδομένα του/της μαθητή/ήτριας, ως δημιουργού της πνευματικής δημιουργίας:*

α) Δεδομένα ταυτότητας: Ονοματεπώνυμο, πατρώνυμο ή μητρώνυμο. β) Σχολική μονάδα, Τάξη φοίτησης

1. *Προσωπικά δεδομένα του/της επιβλέποντος/ουσας εκπαιδευτικού:*

α) Δεδομένα ταυτότητας: Ονοματεπώνυμο

β) Δεδομένα επικοινωνίας: Διεύθυνση ηλεκτρονικού ταχυδρομείου, κινητό τηλέφωνο.

1. *Προσωπικά δεδομένα του/της μαθητή/ήτριας και του/της επιβλέποντος/ουσας εκπαιδευτικού, περιλαμβανομένων δεδομένων ήχου και εικόνας.*

Τα δεδομένα ταυτότητας και τα δεδομένα ήχου και εικόνας δύνανται να προβάλλονται μέσω των ψηφιακών πλατφορμών και ιστοσελίδων ή άλλων μέσων (έντυπων ή ηλεκτρονικών) που προωθούν το εν λόγω Μαθητικό Συνέδριο.

Η επεξεργασία των προσωπικών δεδομένων πραγματοποιείται σύμφωνα με τη νομοθεσία για την προστασία δεδομένων προσωπικού χαρακτήρα, ως εξής:

«Η βιντεοσκόπηση, φωτογράφιση ή/και ηχογράφηση της προσομοίωσης συνεδρίου ή/και μέρους αυτού πραγματοποιείται κατόπιν διασφάλισης της έγγραφης συγκατάθεσης των γονέων/κηδεμόνων των συμμετεχόντων/ουσών μαθητών/τριών.

Κατά τη διεξαγωγή της ως άνω προσομοίωσης συνεδρίου είναι εξασφαλισμένη η προστασία των προσωπικών δεδομένων των συμμετεχόντων/ουσών μαθητών/τριών, εκπαιδευτικών και γονέων/κηδεμόνων (βάσει της ελληνικής και ευρωπαϊκής νομοθεσίας, Ν. 4624/2019, Γενικός Κανονισμός 2016/679 για την Προστασία Δεδομένων-GDPR).

Η δημοσιοποίηση των έργων ή δράσεων των μαθητών/τριών στο πλαίσιο της προσομοίωσης του συνεδρίου σε οποιοδήποτε μέσο (έντυπο ή ηλεκτρονικό) πραγματοποιείται κατόπιν έγγραφης συγκατάθεσης των γονέων/κηδεμόνων.

Όσον αφορά στα πνευματικά δικαιώματα των έργων ή δράσεων των μαθητών/τριών ισχύουν όσα ορίζονται από την κείμενη νομοθεσία.

Η προσομοίωση συνεδρίου, κατόπιν της θετικής γνωμοδότησης από την αρμόδια υπηρεσία, θα εφαρμοστεί χωρίς τροποποιήσεις για το χρονικό διάστημα που έχει λάβει τη σχετική έγκριση.

Η προσομοίωση συνεδρίου δεν εμπλέκεται με τη διαφήμιση και γενικότερα με την άμεση προώθηση εμπορικών συμφερόντων.

Στην περίπτωση που η υποβαλλόμενη προσομοίωση συνεδρίου προς έγκριση συνοδεύεται από εκπαιδευτικό υλικό (π.χ. βιβλία, έντυπο και ψηφιακό υλικό):

α) Διατίθενται τα πνευματικά δικαιώματα του εκπαιδευτικού υλικού που θα υποβληθούν προς έγκριση και παράδοση στην Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Ηπείρου και ότι μεταβιβάζεται προς αυτή ή/και τυχόν άλλο συναρμόδιο εποπτευόμενο από αυτή φορέα, καθώς και μια μη αποκλειστική άδεια διανομής, αναπαραγωγής και χρήσης με οποιοδήποτε μέσο για όλη την περίοδο στην οποία αφορά η έγκριση.

β) Εξασφαλίζεται η μεταβίβαση μιας μη αποκλειστικής άδειας διανομής, αναπαραγωγής και χρήσης με οποιοδήποτε μέσο για όλη την περίοδο στην οποία αφορά η έγκριση του εκπαιδευτικού υλικού (π.χ. βιβλίων, έντυπου και ψηφιακού υλικού) που ανήκει σε τρίτους και όχι στον φορέα οργάνωσης της προσομοίωσης συνεδρίου.

γ) Δεν θα πραγματοποιηθεί μελλοντική εμπορική διάθεση του υλικού με την αναφορά της συγκεκριμένης έγκρισης της αρμόδιας υπηρεσίας»

**Ενημερώθηκα σύμφωνα με τα αναφερόμενα στην παρούσα και για την επεξεργασία δεδομένων προσωπικού χαρακτήρα που αφορούν τον/τη μαθητή/ήτρια και παρέχω τη συγκατάθεσή μου για την επεξεργασία τους κατά τη συμμετοχή του/της στο *1ο Πανηπειρωτικό Μαθητικό Συνέδριο STEM*.**

**Ημερομηνία: / /**

**Ο/H δηλών/ούσα**

**(Υπογραφή & Ονοματεπώνυμο ολογράφως)**